Diari Oficial de la Generalitat Valenciana


Sumari del DOGV 6743, del 28-03-2012 (2012/2514)

Notificació de la sentència dictada en el juí verbal número 699/2009.
---------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2514


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el juí verbal número 699/2009. [2012/2514]  
Juí verbal 000699/2009  
De: Emivasa, SA.  
Procuradora: M.ª Gloria Benlloch Soriano.  
Contra: Juan José Baello Campos i Alberto Andrés Redón.  
Procurador/a: -  
En este procediment de juí verbal número 699/2009, seguit a instàncies d'Emivasa, SA, contra Juan José Baello Campos i Alberto Andrés Redón, s'ha dictat la sentència que, literalment, és com seguix:  
  
«Jutjat de Primera Instància número 14 de València  
Procediment: assumpte civil 000699/2009  
Sentència número 192/2011  
Jutgessa que la dicta: M.ª Asunción Solís García del Pozo.  
Lloc: València.  
Data: 23 de setembre de 2011.  
Part demandant: Emivasa, SA.   
Advocat: -  
Procuradora: M.ª Gloria Benlloch Soriano.  
Part demandada: Juan José Baello Campos i Alberto Andrés Redón.  
Advocat: -  
Procurador: -  
Objecte del juí: altres verbals.  
Antecedents de fet  
Primer. La procuradora dels tribunals Gloria Benlloch Soriano, en nom i representació de l'Empresa Mixta Valenciana d'Aigües, SA (Emivasa), va formular una demanda de juí verbal contra Juan José Baello Campos, ampliada posteriorment contra Alberto Andrés Redón, en l'exercici d'una acció de resolució de contracte, amb el pagament d'indemnització per danys i perjuís.  
Segon. Una vegada admesa a tràmit la demanda anterior, es van convocar les parts a la celebració del juí, que va tindre lloc el dia 22 de setembre 2011 a la Sala d'Audiència d'este Jutjat, amb l'única assistència de la part demandant, i per això els demandats van ser declarats en situació de rebel·lia. Després de ratificada la demanda i practicada la prova, el juí va finalitzar i va quedar vist per a dictar sentència.  
Tercer. Que en la tramitació d'este procés s'han observat les prescripcions legals.  
Fonaments de dret  
Primer. La mercantil Emivasa exercix una acció personal contra Juan José Baello Campos i Alberto Andrés Redón, exercint, respecte del primer, una acció de resolució de contracte de pagament de subministrament d'aigua potable i manteniment del comptador, per a l'immoble siti al carrer de la Florista, número 21, 35a, de València, junt amb la reclamació d'una indemnització per danys i perjuís en la quantia de 723,15 euros; i sol·licitant, respecte del segon, una autorització per a entrar, si fóra necessari, a l'immoble esmentat que habita, a l'efecte de retirar el comptador.  
Els demandats no es van personar en el procés, a pesar d'estar citats en la forma legal, i en conseqüència, van ser declarats en situació de rebel·lia.  
Segon. De la prova documental que consta en les actuacions, consistent en un certificat d'Emivasa relatiu a la subscripció del contracte, factures pendents de pagament, i la resta que s'adjunten amb la demanda, s'estima provat:  
1. Que Juan José Baello Campos va concertar en data 16 de desembre de 2003 un contracte de subministrament d'aigua potable per a l'immoble siti a València, carrer de la Florista 21, 35a.  
2. Que el senyor Baello Campos deu pel subministrament d'aigua i la resta de conceptes facturats (doc. 2 al 28 de la demanda) el total de 723,15 euros.  
3. Que el propietari i, pel que sembla, actual ocupant de l'habitatge del carrer de la Florista número 21, 35a, és Alberto Andrés Redón.  
Resulten, per això, plenament acreditats els fets en què l'actora fonamenta la seua pretensió, i a més és escaient considerar reconeguts com a certs els fets en què el codemandat Juan José Baello Campos haguera intervingut i que li són perjudicials, als efectes de l'article 304 de la Llei d'Enjudiciament Civil, en els termes sol·licitats per la representació de l'actora en la vista del juí oral.  
Pel que s'ha dit, i atés el que establixen els articles 1089, 1091, 1255, 1258, 1124 i la resta de concordants del Codi Civil, i els articles 217 i 220 de la Llei d'Enjudiciament Civil, escau estimar la demanda.  
  
Tercer. Resulten aplicables els articles 1100, 1101 i 1108 del Codi Civil quant als interessos.  
Quart. Costes. Han d'imposar-se a la part demandada (art. 394).  
Vistos els preceptes legals esmentats i tots altres que hi són aplicables de manera general i pertinent,  
Dispose  
Estime la demanda formulada per la procuradora Gloria Benlloch Soriano, en nom i representació d'Empresa Mixta Valenciana d'Aigües, SA (Emivasa), contra Juan José Baello Campos i Alberto Andrés Redón, i declare resolt el contracte de pagament de subministrament d'aigua potable i de manteniment de comptador subscrit pel primer dels demandats i respecte de l'habitatge siti a València, carrer de la Florista, número 21-35.ª, al qual condemne a sotmetre's a esta declaració, així com a pagar a l'actora la suma de 723,15 euros, més els interessos legals des de la interpel·lació judicial, així com l'import de les factures que es produïsquen fins al compliment de la sentència. Dispose que s'adopten totes les mesures que calguen per al cessament efectiu del subministrament d'aigua i condemne el demandat Alberto Andrés Redón a sotmetre's a este pronunciament, amb la imposició de les costes processals als demandats.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat en el termini de cinc dies, que es limite a esmentar la resolució apel·lada, i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn), i amb l'acreditació prèvia d'haver consignat 50 euros en el compte de depòsits i consignacions del Jutjat en el moment de preparar el recurs d'apel·lació; cal indicar en el concepte "recurs", seguit del codi "02 apel·lació"; s'indicaran els conceptes adés esmentats després dels 16 dígits del compte expedient (separats per un espai), en el cas de realitzar-se per mitjà de transferència bancària. S'han de realitzar tants ingressos diferenciats com resolucions objecte de recurs (DA 15a LO 1/2009, 3 de novembre).  
Esta és la meua sentència, que pronuncie, mane i firme».  
  
I atés que el demandat esmentat, Alberto Andrés Redón, està en parador desconegut, s'expedix este edicte a fi que li valga de notificació en la forma deguda.  
  
València, 24 de febrer de 2012.- La secretària judicial: Mercedes Bascuñana Bascuñana.